title: Neuvoston päätös (YUTP) 2015/485, annettu 20 päivänä maaliskuuta 2015 , Euroopan unionin Kosovoon nimitetyn erityisedustajan toimeksiannon jatkamisesta

text:
               21.3.2015

               FI

               Euroopan unionin virallinen lehti

               L 77/12

         NEUVOSTON PÄÄTÖS (YUTP) 2015/485,
   annettu 20 päivänä maaliskuuta 2015,
   Euroopan unionin Kosovoon (1) nimitetyn erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä tammikuuta 2012 päätöksen 2012/39/YUTP (2), jolla Samuel ŽBOGAR nimitettiin Euroopan unionin erityisedustajaksi, jäljempänä ’erityisedustaja’, Kosovoon. Erityisedustajan toimeksiantoa on viimeksi muutettu neuvoston päätöksellä 2014/400/YUTP (3). Erityisedustajan toimeksianto päättyy 28 päivänä helmikuuta 2015.

               (2)

               Erityisedustajan toimeksiantoa olisi jatkettava kahdeksalla kuukaudella.

               (3)

               Erityisedustaja toteuttaa toimeksiantonsa olosuhteissa, jotka voivat huonontua ja jotka saattavat haitata Euroopan unionista tehdyn sopimuksen 21 artiklassa määriteltyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Euroopan unionin erityisedustajaksi, jäljempänä ’erityisedustaja’, nimitetyn Samuel ŽBOGARin toimeksiantoa 31 päivään lokakuuta 2015. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   Erityisedustajan toimeksianto perustuu unionin Kosovoa koskevan politiikan tavoitteisiin. Niihin sisältyy johtava asema vakaan, elinvoimaisen, rauhallisen, demokraattisen ja monikansaisen Kosovon tukemisessa, alueen vakauden lujittaminen sekä alueellisen yhteistyön ja hyvien naapuruussuhteiden edistäminen Länsi-Balkanissa, oikeusvaltion periaatteeseen sekä vähemmistöjen ja kulttuuri- ja uskonnollisen perinnön suojelemiseen sitoutuneen Kosovon tukeminen sekä Kosovon eteneminen kohti unionia aluetta koskevan Eurooppa-perspektiivin mukaisesti sekä asiaan liittyvissä neuvoston päätelmissä esitetyllä tavalla.
   3 artikla
   Toimeksianto
   Näiden poliittisten tavoitteiden saavuttamiseksi erityisedustajan toimeksiantona on:

               a)

               tarjota unionin neuvoja ja tukea poliittisessa prosessissa;

               b)

               edistää unionin toiminnan yleistä poliittista yhteensovittamista Kosovossa;

               c)

               lujittaa unionin läsnäoloa Kosovossa sekä varmistaa sen johdonmukaisuus ja tehokkuus;

               d)

               antaa paikallista poliittista ohjausta Kosovossa toteutettavan Euroopan unionin oikeusvaltio-operaation (EULEX KOSOVO) johtajalle, myös täytäntöönpanoa koskeviin velvoitteisiin liittyvien kysymysten poliittisten näkökohtien osalta;

               e)

               varmistaa unionin toimien johdonmukaisuus ja yhtenäisyys Kosovossa, myös ohjaamalla EULEX-operaation siirtymävaiheen toteutusta paikallisesti;

               f)

               tukea Kosovon etenemistä kohti unionia aluetta koskevan Eurooppa-perspektiivin mukaisesti kohdennetun julkisen tiedonvälityksen ja sellaisten unionin tiedotustoimien avulla, joiden tarkoituksena on varmistaa Kosovon väestön tietämys ja tuki unioniin liittyvissä asioissa EULEX-operaation työ mukaan lukien;

               g)

               valvoa, tukea ja helpottaa poliittisten, taloudellisten ja eurooppalaisten painopisteiden kehittymistä asiaan liittyvät institutionaaliset toimivaltuudet ja tehtävät huomioon ottaen;

               h)

               vaikuttaa osaltaan ihmisoikeuksien ja perusvapauksien kunnioittamisen kehittämiseen ja vahvistamiseen Kosovossa, myös naisten ja lasten kohdalla sekä vähemmistöjen suojelun osalta, unionin ihmisoikeuspolitiikan ja ihmisoikeuksia koskevien unionin suuntaviivojen mukaisesti;

               i)

               avustaa unionin tukeman Belgradin ja Pristinan välisen vuoropuhelun täytäntöönpanossa.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityissuhteita erityisedustajaan ja toimii erityisedustajan ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksikköjen kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2015 alkavalle ja 31 päivänä lokakuuta 2015 päättyvälle kaudelle on 1 520 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Länsi-Balkanin alueen maiden kansalaisilla on oltava mahdollisuus osallistua sopimuksia koskeviin tarjouskilpailuihin.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustajan avuksi osoitetaan henkilöstöä avustamaan erityisedustajaa hänen toimeksiantonsa toteuttamisessa ja edistämään kaikkien Kosovossa toteutettavien unionin toimien yhdenmukaisuutta, näkyvyyttä ja tehokkuutta. Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon tilapäisesti lähettämät asiantuntijat. Sopimuspohjaiseen kansainväliseen henkilöstöön kuuluvien on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina sekä suorittavat tehtävänsä ja toimivat erityisedustajan toimeksiannon mukaisesti.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä tehtävän suorittamisen ja sen joustavan suorittamisen edellyttämistä erioikeuksista, vapauksista ja muista takuista sovitaan tilanteen mukaan yhdessä vastaanottajapuolten kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   1.   Erityisedustajan ja erityisedustajan avustajaryhmän on noudatettava neuvoston päätöksessä 2013/488/EU (4) vahvistettuja turvallisuutta koskevia periaatteita ja vähimmäisvaatimuksia.
   2.   Korkealla edustajalla on valtuudet luovuttaa EU:n turvallisuusluokiteltujen tietojen suojaamiseksi annettuja turvallisuussääntöjä noudattaen kyseessä olevaa toimintaa varten laadittuja EU:n turvallisuusluokiteltuja tietoja ja asiakirjoja Natolle/KFOR-joukoille turvallisuusluokkaan CONFIDENTIEL UE/EU CONFIDENTIAL asti.
   3.   Korkealla edustajalla on valtuudet luovuttaa erityisedustajan toimintaan liittyvien tarpeiden mukaisesti ja EU:n turvallisuusluokiteltujen tietojen suojaamiseksi annettuja turvallisuussääntöjä noudattaen kyseessä olevaa toimintaa varten laadittuja EU:n turvallisuusluokiteltuja tietoja ja asiakirjoja Yhdistyneille kansakunnille (YK) ja Euroopan turvallisuus- ja yhteistyöjärjestölle (Etyj) turvallisuusluokkaan RESTREINT UE/EU RESTRICTED asti. Tätä varten tehdään paikallisia järjestelyjä.
   4.   Korkealla edustajalla on valtuudet luovuttaa tähän päätökseen osallistuville kolmansille osapuolille tätä toimintaa koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (5) 6 artiklan 1 kohdan mukainen salassapitovelvollisuus.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa kaikki olennaiset tiedot.
   2.   Unionin edustusto ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet erityisedustajan toimeksiannon ja vastuualueen turvallisuustilanteen mukaisesti suoraan erityisedustajan alaisuudessa olevan koko henkilöstön turvallisuuden edistämiseksi, erityisesti siten, että hän:

               a)

               laatii Euroopan ulkosuhdehallinnon ohjeisiin perustuvan erityisen turvallisuussuunnitelman, johon sisällytetään henkilöstön turvalliseen siirtymiseen vastuualueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet sekä valmius- ja evakuointisuunnitelma;

               b)

               varmistaa, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutussuoja;

               c)

               varmistaa, että kaikille unionin ulkopuolelle lähetettäville erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä tuolle alueelle annettuun riskiluokitukseen perustuva asianmukainen turvallisuuskoulutus;

               d)

               varmistaa, että kaikki säännöllisten turvallisuusarviointien pohjalta annetut suositukset pannaan täytäntöön, ja antaa operaation edistymistä ja toimeksiannon toteuttamista koskevien selvitysten yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa selvityksiä ulkoasiainneuvostolle. Erityisedustaja voi osallistua tietojen antamiseen Euroopan parlamentille Euroopan unionista tehdyn sopimuksen 36 artiklan mukaisesti.
   12 artikla
   Toimien yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta ja auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita jäsenvaltioiden ja unionin edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja antaa paikallista poliittista ohjausta Kosovossa toteutettavan Euroopan unionin oikeusvaltio-operaation (EULEX KOSOVO) johtajalle, myös täytäntöönpanoa koskeviin velvoitteisiin liittyvien kysymysten poliittisten näkökohtien osalta. Erityisedustaja ja siviilioperaation komentaja kuulevat tarvittaessa toisiaan.
   3.   Erityisedustajan pitää myös yhteyttä asiaan liittyviin paikallisiin elimiin sekä muihin paikalla oleviin kansainvälisiin ja alueellisiin toimijoihin.
   4.   Erityisedustaja huolehtii yhdessä muiden paikalla olevien unionin toimijoiden kanssa tiedon levittämisestä ja jakamisesta alueella olevien unionin toimijoiden keskuudessa, jotta tilannekuva ja -arviointi olisivat mahdollisimman yhteneväiset.
   13 artikla
   Avustaminen vaatimusten osalta
   Erityisedustaja ja erityisedustajan henkilöstö avustavat sellaisten tietojen hankkimisessa, joita käytetään vastattaessa aiempien Kosovoon nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti. Erityisedustaja antaa neuvostolle, korkealle edustajalle ja komissiolle kattavan selvityksen toimeksiannon toteuttamisesta viimeistään elokuun 2015 lopussa.
   15 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä maaliskuuta 2015.

      Tehty Brysselissä 20 päivänä maaliskuuta 2015.

            Neuvoston puolesta

            Puheenjohtaja

         E. RINKĒVIČS

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244 (1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  Neuvoston päätös 2012/39/YUTP, annettu 25 päivänä tammikuuta 2012, Euroopan unionin erityisedustajan nimittämisestä Kosovoon (EUVL L 23, 26.1.2012, s. 5).

      (3)  Neuvoston päätös 2014/400/YUTP, annettu 26 päivänä kesäkuuta 2014, Euroopan unionin Kosovoon nimitetyn erityisedustajan toimeksiannon jatkamisesta (EUVL L 188, 27.6.2014, s. 68).

      (4)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).

      (5)  Neuvoston päätös 2009/937/EU, tehty 1 päivänä joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


Avis juridique important

|

31994D0781

94/781/EY: Neuvoston päätös, tehty 5 päivänä joulukuuta 1994, varajäsenen nimeämisestä alueiden komiteaan

Virallinen lehti nro L 316 , 09/12/1994 s. 0041 - 0041 Suomenk. erityispainos Alue 1 Nide 3 s. 0216  Ruotsink. erityispainos Alue 1 Nide 3 s. 0216

NEUVOSTON PÄÄTÖS,tehty 5 päivänä joulukuuta 1994,varajäsenen nimeämisestä alueiden komiteaan (94/781/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi () 26 päivänä tammikuuta 1994 tehdyn neuvoston päätöksen,sekä katsoo, että27 päivänä lokakuuta 1994 tiedoksi annetun Jérôme Polvérinin eronpyynnön seurauksena alueiden komiteassa on vapautunut varajäsenen paikka; jaottaa huomioon Ranskan hallituksen ehdotuksen,ON PÄÄTTÄNYT SEURAAVAA:Ainoa artiklaEmile Mocchi nimetään alueiden komitean varajäseneksi Jérôme Polvérinin tilalle tämän jäljellä olevaksi toimikaudeksi, joka kestää 25 päivään tammikuuta 1998.Tehty Brysselissä 5 päivänä joulukuuta 1994.Neuvoston puolestaPuheenjohtajaTh. WAIGEL() EYVL N:o L 31, 4.2.1994, s. 29


Avis juridique important

|

41999D0018

Schengenin säännöstö - Toimeenpanevan komitean päätös, tehty 28 päivänä huhtikuuta 1999, rangaistavien tekojen ehkäisyssä ja tutkimisessa noudatettavista poliisiyhteistyön periaatteista (CH/Com-ex (99) 18)

Virallinen lehti nro L 239 , 22/09/2000 s. 0421 - 0423

TOIMEENPANEVAN KOMITEAN PÄÄTÖS,tehty 28 päivänä huhtikuuta 1999,rangaistavien tekojen ehkäisyssä ja tutkimisessa noudatettavista poliisiyhteistyön periaatteista(SCH/Com-ex (99) 18)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 39 artiklan,jatkaa kansainvälisen poliisiyhteistyön edellytysten parantamiseen tähtääviä pyrkimyksiä,ottaa huomioon 16 päivänä joulukuuta 1998 tehdyn toimeenpanevan komitean päätöksen (asiak. SCH/Com-ex (98) 51 rev 3),ON PÄÄTTÄNYT SEURAAVAA:Hyväksytään puheenjohtajavaltion 28 päivänä huhtikuuta 1999 päivätyssä muistiossa (asiak. SCH/I (98) 75 rev 5) esitetyt, rangaistavien tekojen ehkäisyssä ja tutkimisessa noudatettavat poliisiyhteistyön periaatteet.Luxemburgissa 28 päivänä huhtikuuta 1999.PuheenjohtajaC. H. SchapperAsia: 39 artiklan soveltaminen; poliisiyhteistyön tehostaminen rangaistavien tekojen ehkäisemisessä ja tutkimisessaSCH/I (98) 75 rev 5Poliisiyhteistyön tehostaminen rangaistavien tekojen tutkinnassa on yksi puheenjohtajavaltio Saksan asettamista tavoitteista. Puheenjohtajavaltio Saksa toimitti 14. syyskuuta 1998 pidettyyn kokoukseen asiakirjan SCH/I (98) 55 rev, jossa esitellään ongelmat ja ehdotetaan niihin ratkaisuja.Kaikki valtuuskunnat olivat yhtä mieltä siitä, että rangaistavien tekojen ehkäisemisessä ja tutkimisessa tehtävän poliisiyhteistyön puutteita voidaan korjata ratkaisevasti, jos yleissopimuksen määräyksiä tulkitaan yhdenmukaisesti ja niitä sovelletaan asetettujen tavoitteiden mukaisesti.Schengen-valtiot sopivat, että poliisiyhteistyön tehostaminen rangaistavien tekojen tutkimisessa ei saa kaventaa oikeusviranomaisten toimivaltaa.Seuraavat ratkaisut voidaan toteuttaa lähiaikoina:1) LuetteloSchengenin sopimuksen soveltamisesta tehdyn yleissopimuksen 39 artiklan mukaisesti Schengen-valtioiden poliisiviranomaiset voivat vaihtaa tietoja rangaistavien tekojen tutkimisen ja ehkäisemisen tehostamiseksi edellyttäen, että- tietojenvaihto ei edellytä pakkotoimenpiteitä- tietojenvaihto sallitaan pyynnön vastaanottaneen sopimusosapuolen kansallisessa lainsäädännössä ja että toimenpiteiden suorittaminen ei kuulu yksinomaan oikeusviranomaisten tehtäviin eikä ole luvanvaraista.Rangaistavien tekojen tutkimista ja ehkäisemistä on tehostettava siten, että silloin kun on kyse täsmällisestä olettamasta tai konkreettisesta vaarasta, Schengen-valtioiden poliisiviranomaiset voivat tehdä yhteistyötä erityisesti alla olevassa luettelossa esitettyjen toimien suorittamiseksi ilman, että heidän on turvauduttava oikeusviranomaisten apuun. Luettelo ei ole tyhjentävä. Toimet suoritetaan pyynnön vastaanottaneen valtion ja pyynnön esittäneen valtion kansallisen lainsäädännön niin salliessa. Näitä toimia ovat:- ajoneuvojen haltijoiden ja kuljettajien tunnistaminen- ajokortteja koskevat pyynnöt- voimassa olevien osoitteiden ja asuinpaikkojen etsiminen- puhelin-, faksi- tai Internet-liittymän haltijan tunnistaminen, kun kyseessä on luettelossa julkaistu numero- poliisin tietojenkeruu asianosaisilta vapaaehtoispohjalta(1)- henkilöllisyyden tarkistaminen- poliisiviranomaisten tietojärjestelmistä tai asiakirjoista peräisin olevien tietojen välittäminen tietosuojamääräysten niin salliessa- suunnitelmien laatiminen ja tutkimusmenetelmien yhdenmukaistaminen sekä kiireellisten tutkimusten aloittaminen (riippumatta Schengenin tietojärjestelmän (SIS) välityksellä suoritettavasta tutkimuksesta)- tavaroiden, erityisesti aseiden ja ajoneuvojen alkuperää koskevat tiedot (myyntikanavia koskevat kyselyt)- jälkien etsintä (ajoneuvoille aiheutuneiden vahinkojen toteaminen paikan päällä, kun on kyse tapaturmasta, jota on seurannut pako tapahtumapaikalta; asiakirjoissa esiintyvien raaputusjälkien etsintä jne.).Suhteissaan yhteen tai useampaan muuhun valtioon kukin Schengen-valtio voi lisäksi päättää yleissopimuksen 39 artiklan mukaisesti muista aloista, joilla voidaan tehdä poliisiyhteistyötä ilman oikeuslaitoksen apua.2) Oikeusviranomaisen suostumusta koskevan varauman säilyttäminen (39 artiklan 2 kappale)Tietojen käyttäminen todistamiskeinona rikosoikeudenkäynnissä on mahdollista määräaikojen puitteissa ainoastaan, jos pyynnön vastaanottanut valtio ei vaadi virallista oikeusapupyyntöä jo toimitetun poliisin pyynnön lisäksi. Syytteeseenpanoviranomaisten rajallisia voimavaroja olisi käytettävä rikostentorjunnan välittömien ongelmien ratkaisemiseen eikä niitä saisi tarpeettomasti rasittaa lupaongelmilla.Yleissopimuksen 39 artiklan 2 kappaleessa ei myöskään määrätä sääntöjä siitä, miten oikeusviranomaisilta on pyydettävä lupaa, jos tietoja halutaan käyttää todistamiskeinona rikosoikeudenkäynnissä. Valtiot voivat siis vapaasti valita, millaista menettelyä ne käyttävät kyseistä lupaa hankkiessaan.Schengen-valtiot ovat yhtä mieltä siitä, että poliisiviranomaiset tai oikeusviranomaiset voivat välittää lupapyynnöt ja niihin liittyvät oikeusapupyyntöasiakirjat millä tahansa nopealla tavalla edellyttäen, että tietojen välittämisestä jää kirjallinen todiste, josta voidaan todeta asiakirjan alkuperä (esim. faksi tai sähköposti).3) Menettelyjen yksinkertaistaminenMenettelyjä yksinkertaistamalla on myös mahdollista nopeuttaa rangaistavien tekojen tutkimista erityisesti kiireellisissä tapauksissa. Esimerkkinä voidaan mainita kahden Schengen-valtion kahdenvälisessä sopimuksessa oleva ratkaisu, jossa määrätään, että välittömän vaaran ollessa kyseessä poliisiviranomaiset voivat oikeuden pyynnöstä käyttää suoraa apua suorittaessaan kuulusteluja, etsintöjä tai takavarikointeja.Schengen-valtiot tarkastelevat kyseisen sopimuksen tai muiden samantyyppisten sopimusten soveltamisesta saatujen kokemusten perusteella, voitaisiinko tämäntyyppisiä menettelyjä kehittää käytettäväksi kaikkien Schengen-valtioiden välillä.(1) Itävallan, Saksan ja Alankomaiden osalta niiden kansallisen lainsäädännön mukaisesti: poliisin suorittamat vapaaehtoisuuteen perustuvat kuulemiset.


title: Päätös N:o U2, tehty 12 päivänä kesäkuuta 2009 , sellaisten kokonaan työttömiksi joutuneiden muiden työntekijöiden kuin rajatyöntekijöiden, jotka viimeisimmän työskentelykauden tai itsenäisen ammatinharjoittamisen kauden aikana asuivat muun jäsenvaltion kuin toimivaltaisen valtion jäsenalueella, oikeutta työttömyysetuuksiin koskevan Euroopan parlamentin ja neuvoston asetuksen (EY) N:o 883/2004 65 artiklan 2 kohdan soveltamisalasta (ETA:n kannalta ja EY:n ja Sveitsin sopimuksen kannalta merkityksellinen teksti)

text:
               24.4.2010

               FI

               Euroopan unionin virallinen lehti

               C 106/43

         PÄÄTÖS N:o U2,
   tehty 12 päivänä kesäkuuta 2009,
   sellaisten kokonaan työttömiksi joutuneiden muiden työntekijöiden kuin rajatyöntekijöiden, jotka viimeisimmän työskentelykauden tai itsenäisen ammatinharjoittamisen kauden aikana asuivat muun jäsenvaltion kuin toimivaltaisen valtion jäsenalueella, oikeutta työttömyysetuuksiin koskevan Euroopan parlamentin ja neuvoston asetuksen (EY) N:o 883/2004 65 artiklan 2 kohdan soveltamisalasta
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2010/C 106/12
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a kohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 883/2004 65 artiklan 2 ja 5 kohdan,
   sekä katsoo seuraavaa:

               (1)

               Asetuksen (EY) N:o 883/2004 65 artiklassa säädetään erityissäännöistä, jotka koskevat työttömyysetuuksien myöntämistä ja niiden maksamista työttömille, jotka viimeisimmän palkkatyönsä tai itsenäisenä ammatinharjoittajana toimintansa aikana asuivat muussa kuin toimivaltaisessa jäsenvaltiossa.

               (2)

               Ratkaiseva tekijä mainitun asetuksen 65 artiklan soveltamisessa kokonaisuudessaan on se, että asianomaiset henkilöt asuivat viimeisimmän työskentelykauden tai itsenäisen ammatinharjoittamisen kauden aikana muussa jäsenvaltiossa kuin siinä, jonka lainsäädännön alaisia he olivat; tämä ei välttämättä vastaa sitä jäsenvaltiota, jonka alueella he toimivat palkkatyössä tai itsenäisenä ammatinharjoittajana.

               (3)

               Mainitun asetuksen 1 artiklan j kohdassa olevan määritelmän mukaan ‘asuinpaikalla’ tarkoitetaan paikkaa, jossa henkilö vakinaisesti asuu, ja saman artiklan k kohdan mukaan ‘oleskelulla’ tarkoitetaan tilapäistä asumista.

               (4)

               Asetuksen (EY) N:o 987/2009 11 artiklassa säädetään asuinpaikan määrittämiseen sovellettavat perusteet, joiden avulla ratkaistaan kahden tai useamman jäsenvaltion laitosten väliset asiaa koskevat erimielisyydet.

               (5)

               Asetuksen (EY) N:o 883/2004 1 artiklan f kohdasta johtuu, että rajatyöntekijöiden asuinpaikka on muussa valtiossa kuin työskentelyvaltiossa, joka on kyseisen asetuksen 11 artiklan 3 kohdan a alakohdan nojalla toimivaltainen valtio, joten kyseisen asetuksen 65 artikla epäilyksettä kattaa nämä työntekijät.

               (6)

               Mainitun asetuksen 11 artiklan 4 kohdassa ja 13 artiklassa tarkoitettujen henkilöryhmien ja niiden henkilöiden, joihin sovelletaan mainitun asetuksen 16 artiklassa tarkoitettua sopimusta, voidaan joissakin tapauksissa olettaa asuvan muussa jäsenvaltiossa kuin näissä artikloissa toimivaltaiseksi määritetyssä valtiossa.

               (7)

               Sen määrittäminen, missä valtiossa on näihin ryhmiin kuuluvien henkilöiden asuinpaikka, on ratkaistava tapauskohtaisesti, ja tämä on tehtävä asetuksen (EY) N:o 883/2004 13 artiklan 1 kohdan a alakohdassa ja 13 artiklan 2 kohdan a alakohdassa tarkoitettujen henkilöiden osalta heidän järjestelmään liittymistään varten.

               (8)

               Asetuksen (EY) N:o 883/2004 65 artiklan 5 kohdan mukaan etuuksien maksaminen siirretään toimivaltaisesta valtiosta asuinvaltioon, jos asianomainen henkilö asettuu jälkimmäisen valtion työvoimaviranomaisten käytettäväksi.

               (9)

               Vaikka tämä on nykyisin hyväksyttävää rajatyöntekijöiden osalta sekä joidenkin sellaisten ryhmien osalta, jotka samoin säilyttävät kiinteät siteet alkuperämaihinsa, se ei olisi enää hyväksyttävää, jos ‘asuinpaikan’ käsitettä tulkittaisiin niin väljästi, että asetuksen (EY) N:o 883/2004 65 artiklan soveltamisalaan sisältyisivät kaikki sellaiset henkilöt, joilla on suhteellisen vakaa työpaikka tai jotka harjoittavat ammattia suhteellisen vakaasti jossakin jäsenvaltiossa ja jotka ovat jättäneet perheensä alkuperämaahansa,
               noudattaa asetuksen (EY) N:o 883/2004 71 artiklan 2 kohdassa säädettyjä ehtoja,

         ON PÄÄTTÄNYT SEURAAVAA:

               1.

               Asetuksen (EY) N:o 883/2004 65 artiklan 5 kohtaa sovelletaan erityisesti:

                           a)

                           mainitun asetuksen 11 artiklan 4 kohdassa tarkoitettuihin henkilöihin,

                           b)

                           kyseisen asetuksen 13 artiklassa tarkoitettuihin henkilöihin, jotka tavallisesti harjoittavat toimintaansa kahden tai useamman jäsenvaltion alueella,

                           c)

                           henkilöihin, joihin sovelletaan mainitun asetuksen 16 artiklassa tarkoitettua sopimusta,

                     jos he asuivat viimeisimmän ammatillisen toimintansa aikana muussa kuin toimivaltaisessa jäsenvaltiossa.

               2.

               Ne 1 kohdassa tarkoitetut henkilöt, jotka viimeisimmän ammatillisen toimintansa aikana olivat muun jäsenvaltion kuin sen valtion lain alaisia, jossa he toimivat palkattuna työntekijänä tai itsenäisenä ammatinharjoittajana, saavat etuuksia asuinvaltion lain säännösten mukaan, ikään kuin he olisivat olleet aiemmin tämän lain alaisia.

               3.

               Tätä päätöstä sovellettaessa asuinvaltio määritellään asetuksen (EY) N:o 987/2009 11 artiklan mukaisesti.

               4.

               Tämä päätös julkaistaan Euroopan unionin virallisessa lehdessä. Sitä sovelletaan asetuksen (EY) N:o 987/2009 voimaantulopäivästä.

            Hallintotoimikunnan puheenjohtaja

         Gabriela PIKOROVÁ

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.


title: 2012/808/YUTP: Poliittisten ja turvallisuusasioiden komitean päätös Atalanta/4/2012, annettu 18 päivänä joulukuuta 2012 , EU-operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)

text:
               21.12.2012

               FI

               Euroopan unionin virallinen lehti

               L 352/46

         POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/4/2012,
   annettu 18 päivänä joulukuuta 2012,
   EU-operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta)
   (2012/808/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1), ja erityisesti sen 6 artiklan,
   sekä katsoo seuraavaa:

               (1)

               Yhteisen toiminnan 2008/851/YUTP 6 artiklan 1 kohdan nojalla neuvosto on valtuuttanut poliittisten ja turvallisuusasioiden komitean tekemään päätökset EU-operaation komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU-operaation komentaja’.

               (2)

               Poliittisten ja turvallisuusasioiden komitea antoi 15 päivänä kesäkuuta 2011 päätöksen Atalanta/2/2011 (2), jolla kontra-amiraali Duncan POTTS nimitettiin EU-operaation komentajaksi.

               (3)

               Yhdistynyt kuningaskunta on ehdottanut, että kontra-amiraali (nimitetty) Robert TARRANT nimitetään EU-operaation komentajaksi kontra-amiraali Duncan POTTSin seuraajaksi.

               (4)

               Euroopan unionin sotilaskomitea tukee tätä ehdotusta.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Kontra-amiraali (nimitetty) Robert TARRANT nimitetään 16 päivästä tammikuuta 2013 alkaen EU-operaation komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä.
   2 artikla
   Kumotaan 15 päivänä kesäkuuta 2011 annettu päätös Atalanta/2/2011.
   3 artikla
   Tämä päätös tulee voimaan 16 päivänä tammikuuta 2013.

      Tehty Brysselissä 18 päivänä joulukuuta 2012.

            Poliittisten ja turvallisuusasioiden komitean puolesta

            Puheenjohtaja

         O. SKOOG

      (1)  EUVL L 301, 12.11.2008, s. 33.

      (2)  EUVL L 158, 16.6.2011, s. 36.


title: 2014/577/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/201

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan kemikaaliviraston talousarvion toteuttamisesta varainhoitovuonna 2012
   (2014/577/EU)
   EUROOPAN PARLAMENTTI, joka

               —

               ottaa huomioon Euroopan kemikaaliviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan kemikaaliviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan kemikaaliviraston perustamisesta 18. joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (4) ja erityisesti sen 97 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0229/2014),

               1.

               myöntää Euroopan kemikaaliviraston pääjohtajalle vastuuvapauden viraston talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kemikaaliviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 97.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 396, 30.12.2006, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2006/841/EY: Euroopan parlamentin päätös, tehty 27 päivänä huhtikuuta 2006 , Euroopan koulutussäätiön varainhoitovuoden 2004 tilien päättämisestä

text:
               6.12.2006

               FI

               Euroopan unionin virallinen lehti

               L 340/118

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   Euroopan koulutussäätiön varainhoitovuoden 2004 tilien päättämisestä
   (2006/841/EY)
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan koulutussäätiön varainhoitovuoden 2004 tilinpäätöksestä sekä säätiön vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan koulutussäätiön perustamisesta 7. toukokuuta 1990 annetun neuvoston asetuksen (ETY) N:o 1360/90 (4) ja erityisesti sen 11 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0102/2006),

               1.

               panee merkille seuraavat määrät Euroopan koulutussäätiön tileillä varainhoitovuosina 2004 ja 2003:
               Tulostili varainhoitovuosilta 2004 ja 2003 (6)

                           (1000 euroa)

                           2004

                           2003

                              Tulot

                           Komissiolta saatu tuki

                           17 600

                           18 100

                           Muu rahoitus

                           800

                           523

                           Muut tulot

                           80

                           17

                           Rahoitustuotot

                           —

                           —

                              Tulot yhteensä (a)

                              18 480

                              18 640

                              Menot

                              Henkilöstö — talousarvion I osasto

                           Maksut

                           11 122

                           10 771

                           Siirretyt määrärahat

                           123

                           329

                              Hallinto — talousarvion II osasto

                           Maksut

                           1 213

                           1 076

                           Siirretyt määrärahat

                           247

                           310

                              Toiminta — talousarvion III osasto

                           Maksut

                           3 449

                           3 396

                           Siirretyt määrärahat

                           1 168

                           1 087

                              Käyttötarkoitukseensa sidotut tulot

                           Maksut

                           260

                           237

                           Siirretyt määrärahat

                           540

                           286

                              Menot yhteensä (b)

                              18 122

                              17 492

                              Varainhoitovuoden tulos (a — b)

                              358

                              1 148

                           Edelliseltä varainhoitovuodelta siirretty saldo

                           - 1 318

                           - 2 155

                           Siirretyt ja peruuntuneet määrärahat

                           204

                           375

                           Palautukset komissiolle

                           0

                           - 703

                           Kurssierot

                           - 4

                           17

                              Varainhoitovuoden saldo

                              - 759

                              - 1 318

               2.

               hyväksyy Euroopan koulutussäätiön varainhoitovuoden 2004 tilien päättämisen;

               3.

               kehottaa puhemiestä välittämään tämän päätöksen Euroopan koulutussäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 36.

      (2)  EUVL C 332, 28.12.2005, s. 75.

      (3)  EYVL L 248, 16.9.2002, s. 1.

      (4)  EYVL L 131, 23.5.1990, s. 1, asetus sellaisena kuin se on viimeksi muutettuna asetuksella (EY, Euratom) N:o 1648/2003 (EUVL L 245, 29.9.2003, s. 22).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  Tulostiliä ja tasetta laadittaessa on otettu huomioon ainoastaan säätiön erityinen toiminta, ei sen komission puolesta hallinnoimia ohjelmia.
    ---documentbreak---

               6.12.2006

               FI

               Euroopan unionin virallinen lehti

               L 340/120

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan koulutussäätiön talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon Euroopan koulutussäätiön lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan koulutussäätiön varainhoitovuoden 2004 tilinpäätöksestä sekä säätiön vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan koulutussäätiön perustamisesta 7. toukokuuta 1990 annetun neuvoston asetuksen (ETY) N:o 1360/90 (4) ja erityisesti sen 11 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0102/2006),

               A.

               ottaa huomioon, että tilintarkastustuomioistuin totesi saaneensa riittävän varmuuden, että lukuun ottamatta sitä, että Tempus-ohjelmien puitteissa aiheutuneet kulut eivät näy säätiön talousarviossa, 31. joulukuuta 2004 päättyneen varainhoitovuoden vuosittaiset tilit olivat luotettavat ja että tilinpäätöksen perustana olevat toimet ovat kaiken kaikkiaan lailliset ja asianmukaiset,

               B.

               ottaa huomioon, että tilintarkastustuomioistuin ilmoittaa saaneensa kaikilta erillisvirastoilta riittävän varmuuden mutta on ilmaissut varainhoitovuotta 2004 koskevat selkeät varaumat Euroopan jälleenrakennusviraston, Euroopan ammatillisen koulutuksen kehittämiskeskuksen, Euroopan koulutussäätiön, Euroopan rasismin ja muukalaisvihan seurantakeskuksen ja Euroopan elintarviketurvallisuusviranomaisen osalta,

               C.

               ottaa huomioon, että parlamentti myönsi 12. huhtikuuta 2005 johtajalle vastuuvapauden säätiön talousarvion toteuttamisesta varainhoitovuonna 2003 (6) ja että vastuuvapauden myöntämiseen liittyvässä päätöslauselmassa (7) parlamentti muun muassa pani merkille, että tilintarkastustuomioistuin oli jälleen arvostellut säätiötä, koska se ei ollut esittänyt kunnolla Tempus-ohjelmiin liittyviä kuluja, ja odotti saavansa säätiön vuoden 2004 toimintakertomuksessa täyden selvityksen komission kanssa sovitusta tavasta ratkaista kyseisten menojen oikeata esittämistä tileissä koskeva ongelma,

               1.

               muistuttaa, että varainhoitoasetuksen 185 artiklan mukaan parlamentti myöntää talousarvion toteuttamista koskevan vastuuvapauden sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta; panee kuitenkin merkille, että kyseisistä elimistä kaikki eivät saa rahoitustaan, täysin tai edes osaksi, talousarviosta suoritettavasta avustuksesta; korostaa, että päätös vastuuvapauden myöntämisestä koskee näin ollen rahoitusta, jota nämä elimet saavat niin talousarviosta kuin sen ulkopuoleltakin; katsoo, ettei ole hyväksyttävää, että osa Euroopan unionin perustamista elimistä joutuu antamaan selvityksen menoistaan, jotka rahoitetaan muista lähteistä kuin talousarviosta saadusta avustuksesta, mutta elimet, jotka eivät saa talousarviosta suoritettavaa avustusta, eivät joudu tätä tekemään; vahvistaa periaatteen, jonka mukaan kaikkien yhteisön virastojen, saivatpa ne avustusta tai eivät, on saatava parlamentin myöntämä vastuuvapaus jopa siinä tapauksessa, että niiden perustamissäädöksen nojalla myös jokin muu viranomainen osallistuu vastuuvapauden myöntämiseen, ja tekee tästä johtopäätöksen, että kaikkia tämän periaatteen vastaisia säädöksiä on tarkistettava;

               2.

               pitää erittäin hyödyllisenä tilintarkastustuomioistuimen kertomuksen taulukkoa 1, joka otettiin käyttöön ensimmäisen kerran vuoden 2003 vastuuvapauden myöntämisen yhteydessä ja jossa esitetään tiivistetysti säätiön toimivalta ja vastuualueet, hallinto, varat, toiminta ja viraston tarjoamat palvelut; panee merkille, että taulukossa 1 esitetyt tiedot ovat peräisin säätiöltä; kehottaa tilintarkastustuomioistuinta tarkastamaan taulukon 1 sisällön;

               3.

               vaatii, että erillisvirastojen on paitsi käytettävä varojaan asianmukaisesti myös pyrittävä käyttämään varansa mahdollisimman tehokkaasti; kehottaa tilintarkastustuomioistuinta harkitsemaan mahdollisuutta tarkastella erillisvirastoja koskevissa erityisvuosikertomuksissaan myös tuloksellisuutta ja tavoitteiden saavuttamista; korostaa tässä yhteydessä ja vastuuvapauden myöntämisestä varainhoitovuodelta 2003 antamiensa päätöslauselmien mukaisesti, että on kiinnitettävä huomiota seuraaviin seikkoihin: erillisvirastojen on vältettävä mahdollisuuksien mukaan päällekkäisyyksiä, ja niiden on eriteltävä toimenpiteet, joilla parannetaan avoimuutta ja yleisölle tiedottamista, sekä positiiviset yhteisön toimet rekrytoinnissa, koulutuksessa ja vastuun jakamisessa kaikilla tasoilla;

               4.

               toteaa, että erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä ja että monien erillisvirastojen kielteinen julkisuuskuva on aiheeton; korostaa, että Euroopan unionin kansalaisille olisi näin ollen tiedotettava erillisvirastojen olemassaolon oikeutuksesta ja niiden saavuttamista tuloksista niin usein kuin se on tarpeellista sekä asianmukaisin keinoin; kehottaa komissiota puuttumaan asiaan keinoin, jotka se katsoo tarpeellisiksi;

               5.

               toteaa, että Euroopan unionin laajentuminen vuonna 2004 on vaikuttanut monin tavoin erillisvirastojen rakenteisiin ja toimintatapoihin ja että tämä ilmenee monien erillisvirastojen toimintakertomuksista erityisesti virastojen hallintohenkilöstön määrän lisääntymisenä; kehottaa komissiota analysoimaan kohdattuja tai oletettuja vaikeuksia ja suosittelemaan tarvittavaa sääntelyn mukauttamista;

               6.

               toteaa, että komissio on sitoutunut yhdenmukaistamaan pääosastojensa toimintakertomusten esittämistavan; toivoo, että yhteisöjen erillisvirastojen sisällöltään erittäin vaihtelevien toimintakertomusten osalta omaksuttaisiin vastaava lähestymistapa; pyytää komissiota täsmentämään erillisvirastoille toimintaa koskevat tiedot ja indikaattorit, joiden ilmoittaminen on pakollista;

               7.

               panee pettyneenä merkille, että säätiö ei ole vieläkään ratkaissut ongelmaa Tempus-ohjelmien kulujen esittämisestä tilinpäätöksessä; panee merkille, että kyseinen ongelma on toistunut vuosikertomuksissa vuodesta 1999 lähtien, vaikka tilintarkastustuomioistuin on toistuvasti arvostellut säätiötä, ja että tämän seurauksena tilintarkastustuomioistuin on nyt esittänyt varauksen säätiön tilinpidosta; vaatii, että säätiön tilinpidossa noudatetaan yhtenäisyyden ja talousarvion totuudenmukaisuuden periaatteita;

               8.

               vaatii säätiön noudattavan voimassa olevia säännöksiä talousarvion julkaisemisesta siten, että se on jaettu momentteihin ja alamomentteihin ja siihen sisältyy henkilöstötaulukko; pitää kuitenkin varainhoitoasetuksen tarkistamisen yhteydessä mielessä säätiön huomautukset julkaisemisen suhteettomista kuluista ja avoimuutta koskevat vakuuttelut;

               9.

               suhtautuu myönteisesti säätiön sisäisen tarkastuksen kehittymistä koskeviin yksityiskohtaisiin tietoihin, jotka sisältyivät vuoden 2004 vuosittaiseen toimintakertomukseen; odottaa seurantaraporttia kehittymisestä ja yhteenvetokertomuksia vuonna 2005 tehdyistä sisäisistä tarkastuksista vuoden 2005 vuosittaisessa toimintakertomuksessa, kuten varainhoidon puiteasetuksen 72 artiklan 5 kohdassa vaaditaan;

               10.

               kehottaa komissiota auttamaan erillisvirastoja noudattamaan mahdollisimman tarkasti tulevalle vuodelle suunniteltua työohjelmaa, mikä mahdollistaa toiminnan asianmukaisen suunnittelun ja toteuttamisen, ja ennen kaikkea välttämään työmäärää koskevien merkittävien muutosten tekemistä viime hetkellä;

               11.

               pyytää komissiota parantamaan erillisvirastojen välistä synergiaa tehostamalla yhteistyötä, välttämällä päällekkäistä työtä ja korjaamalla puutteita, etenkin sellaisilla yhteisillä aloilla kuten koulutus, yhteisön toimintalinjojen toteutus kauttaaltaan, uusimpien hallintojärjestelmien käyttö ja moitteettomaan varainhoitoon liittyvien ongelmien ratkaiseminen.

      (1)  EUVL C 269, 28.10.2005, s. 36.

      (2)  EUVL C 332, 28.12.2005, s. 75.

      (3)  EYVL L 248, 16.9.2002, s. 1.

      (4)  EYVL L 131, 23.5.1990, s. 1, asetus sellaisena kuin se on viimeksi muutettuna asetuksella (EY, Euratom) N:o 1648/2003 (EUVL L 245, 29.9.2003, s. 22).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  EUVL L 196, 27.7.2005, s. 113.

      (7)  EUVL L 196, 27.7.2005, s. 114.